Temeljem članka 82. Pravilnika o proračunskom računovodstvu i računskom planu (Narodne novine br. 124/14,115/15, 87/16, 3/18 i 126/19) i članka 29. Statuta Općine Tompojevci („Službeni vjesnik“ Vukovarsko-srijemske županije broj 05/13, 02/15, 05/16, 02/18, 12/19 i 03/20) Općinsko vijeće Općine Tompojevci na 20. sjednici održanoj dana 21. svibnja 2020. godine, donijelo je:

**O D L U K U**

**O RASPODJELI REZULTATA POSLOVANJA ZA 2019. GODINU**

Članak 1.

 Ovom se Odlukom utvrđuje raspodjela rezultata poslovanja utvrđenog Godišnjim izvještajem o izvršenju Proračuna Općine Tompojevci za 2019. godinu kako slijedi:

|  |  |  |
| --- | --- | --- |
| Broj računa | Naziv računa | Stanje 31.12.2019. |
| 92211 | Višak prihoda poslovanja 31.12.2019. | 2.833.678,93 |
| 92222 | Manjak prihoda od nefinancijske imovine 31.12.2019. | 3.033.248,21 |
| 922 | Manjak prihoda i primitaka 31.12.2019. | **199.569,28** |

Članak 2.

Utvrđeni višak poslovanja u iznosu od 2.833.678,93 kn iz članka 1. ove Odluke raspoređuje se na način da se od istoga pokriva manjak prihoda od nefinancijske imovine u iznosu od 3.033.248,21 kn, dok se preostali manjak od 199.569,28 kn pokriva iz raspoloživih sredstava iz prethodnih godina koja su iznosila 3.249.616,86 kn. Preostala Raspoloživa sredstva sa 31.12.2019.godine iznose 3.050.047,58 kn.

Članak 3.

Višak prihoda u iznosu od 3.050.047,58 kuna sadržan po izvorima financiranja sastoji se od 1.156.089,72 kune namjenskih prihoda i 1.893.957,86 kuna općih prihoda.

 Članak 4.

Dio namjenskih prihoda u iznosu od 882.530,00 kn ostvaren s osnova prihoda od pomoći, komunalne naknade, grobne naknade i naknade za dodjelu grobnog mjesta, prava služnosti i zakupa poljoprivrednog zemljišta u vlasništvu RH planirana su za pokriće manjka prihoda u Proračunu za 2020. godinu

Preostali dio neutrošenih namjenskih prihoda utrošit će se za izgradnju, rekonstrukciju i održavane nefinancijske imovine, a opći prihodi za redovno poslovanje .

Članak 5.

Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.

KLASA: 400-01/20-01/2

URBROJ: 2196/07-02-20-1

Tompojevci, 21. svibnja 2020. godine

OPĆINSKO VIJEĆE OPĆINE TOMPOJEVCI

 Predsjednik Općinskog vijeća

 Dubravko Martić